IIT Kharagpur

Intian teknillinen korkeakoulu Kharagpurissa (, lyh. IIT Kharagpur tai IIT KGP) on vuonna 1951 perustettu, Intian Länsi-Bengalin osavaltiossa sijaitsevassa Kharagpurin kaupungissa toimiva julkinen teknillinen korkeakoulu. Runsaan 200 000 asukkaan Kharagpur sijaitsee runsas 110 kilometriä Kalkutan länsipuolella. Vuonna 1956 korkeakoulun tärkeys tunnustettiin Intian parlamentin määritellessä sen kansallisesti merkittäväksi instituutiksi. Samalla tunnustettiin sen yliopistollinen itsemääräämisoikeus. IIT Kharagpur oli ensimmäinen Intiaan perustettujen, nykyään 23 Intian teknillisen korkeakoulun (engl. Indian Institutes of Technology, IITs) ryhmään kuuluvista korkeakouluista. Toimintansa aluksi elokuussa 1951 korkeakoulussa aloitti 224 opiskelijaa ja 42 opettajaa. Sittemmin toiminta on kasvanut huomattavasti. Korkeakoulun opiskelijamäärä vaihtelee jonkin verran lukuvuodesta toiseen. Lukuvuonna 2019–2020 Intian teknillissä korkeakoulussa Kharagpurissa oli kirjoilla noin 12 800 opiskelijaa. Opiskelijamäärältään IIT Kharagpur on ollut suurin Intian teknillisistä korkeakouluista (IIT). Pysyvään opetushenkilökuntaan (faculty) kuuluu noin 650 ihmistä. Korkeakoulu tarjoaa alempaa yliopisto-opetusta (B.Sc) tekniikan, arkkitehtuurin ja lakitieteen alalta. Ylemmän eli maisteritason korkeakoulututkinnon opetusta tarjotaan tekniikan, luonnontieteiden, lakitieteen, kaupunkisuunnittelun, liikkeenjohdon sekä lääketieteen ja alan tekniikan piiristä. On mahdollista jatkaa myös tutkimuksen piirissä ja valmistua tohtoriksi korkeakoulun tutkimus- ja opetusaloilta. IIT-Kharagpurissa 19 eri alojen laitosta, 13 jonkun koulutusohjelman koulua ja 9 huippuyksikköä. Lisäksi korkeakoulussa on yli 25 tutkimus- ja tuotekehitysyksikköä. IIT-Kharagpurin akateemiset yksiköt on ryhmitelty kokonaisuuksiksi, joiden alla eri koulutusalat (oppiaineet) ovat. Koulutusalojen pääryhmät on nimetty seuraavasti: biotieteet, rakenteet, geotieteet, poikkitieteelliset alat, yrittäjyys ja johtaminen, humanistisiksi ja sosiaalitieteiksi, mekaniikan ala, sähköala, tietotekniikka ja informaatiotieteet, luonnontieteet, materiaali ja kemia, sekä energia. Koulutusalat sijoittuvat pääryhmiin seuraavasti: * Biotieteet (Life Sciences) :*Bioteknologia :*Lääketieteellinen tiede ja tekniikka :*Biotieteet :*Maatalous ja elintarviketieteet *Geotieteet :*Ympäristötiede ja -tekniikka :*Geologia ja geofysiikka :*Kaivostekniikka :*Yhdyskunta - ympäristö :*Meri-, joki-, ilma- ja maatieteet :*Maaöljy ja -kaasu *Rakenteet :*Yhteiskuntatekniset rakentet :*Arkkitehtuuri ja aluesuunnittelu :*Rakennesuunnittelu ja -hallinta :*Julkinen liikenne *Poikkitieteelliset alat :*Rautatietutkimus :*Maaöljy ja -kaasu :*Laatu ja luotettavuus :*Nanotieteet ja -tekniikka *Yrittäjyys ja johtaminen :*Liikkeenjohto :*Henkilöstöhallinto :*Teollisuusjärjestelmät ja -tekniikka :*Tekniikan yrittäjyys *Humanistiset ja sosiaalitieteet :*Lakitieteet :*Taloustieteet :*Psykologia :*Hyvinvointi (ilo) :*Kielitieteet *Mekaniikan ala :*Mekaaninen tekniikka :*Yhteiskuntatekniikka :*Lento- ja avaruustekniikka :*Meritekniikka ja laivasuunnittelu :*Tuotantotekniikka *Sähköala :*Sähkötekniikka :*Elektroniikka ja sähköinen viestintä :*Sähkövoimatekniikka *Tietotekniikka ja informaatiotieteet :*Tietojenkäsittelyoppi ja tietotekniikka :*Matematiikka ja laskentaoppi :*Laskennalliset ja datatieteet :*Tilastotietde ja informatiikka :*Koulutustekniikka *Luonnontieteet :*Fysiikka :*Kemia :*Matematiikka *Materiaali ja kemia :*Kemian tekniikka :*Metallurgia ja materiaalitekniikka :*Materiaalioppi :*Kumitekniikka :*Terästekniikka *Energia :*Energiatiede ja -tekniikka :*Bioenergia :*Matalien lämpötilojen tekniikka (kryotekniikka) Vuonna 2020 kansainvälinen Shanghain Jiao Tong -yliopiston ARWU- yliopistoranking luokitteli IIT Kharagpurin sijaluokkaan 701.–800. maailman tasokkaimpien yliopistojen listallaan. Se oli tässä tutkimustyötä painottavassa vertailussa intialaisista yliopistoista ja korkeakouluista jaetulla 5.–7. sijalla. Intian kansallinen korkeakoulujen paremmuusluokittelu (NIRF) arvotti Kharagpurin vuonna 2019 (2020) Intian viidenneksi korkeatasoisimmaksi yliopistollista opetusta antavaksi oppilaitokseksi. Arkkitehtuurin opetuksessa se edusti tässä luokittelussa maansa huippua. Arvostelukriteeristöltään läpinäkymätön Times Higher Education luokitteli IIT Kharagpurin vuoden 2021 yliopistorankingissaan maailmanlistansa sijaluokkaan 401.–500. Espanjalaisessa Webometrics-rankingissa IIT Kharagpur pääsi vuonna 2020 Aasian korkeakouluista sijalle 123 ja maailmanlistan sijalle 645. IIT Kharagpur kuuluu Intian kärkiyliopistojen kansainvälistymiseksi käynnistettyyn Institution of Eminence -ohjelmaan. ==Lähteet== ==Aiheesta muualla== Luokka:Intian yliopistot ja korkeakoulut Luokka:Länsi-Bengali Luokka:Intian rakennukset ja rakennelmat